Publication: Magyar Közlöny
Issue: MK-2000-133 (Year: 2000, Number: 133)
Era: 1990-2004
Section: a 2/2000. (VII. 26.) KöViM rendelethez
Paragraph Index: 1073

4. Ellenőrzés minden egyes termék vizsgálata és tesztelése alapján 4.1. Minden terméket egyenként meg kell vizsgálni, és el kell végezni a vonatkozó szabvány(ok)ban felsorolt megfelelő teszteket annak igazolása érdekében, hogy a termékek megfelelnek a típusvizsgálati tanúsítványban leírt típusnak és az e rendeletben foglalt követelményeknek. 4.2. A kijelölt szervezet köteles minden jóváhagyott terméken elhelyezni vagy elhelyeztetni azonosító számát, és köteles írásos megfelelőségi tanúsítványt kiadni az elvégzett vizsgálatok alapján. 4.3. A gyártó vagy annak a Magyar Köztársaságban letelepedett meghatalmazott képviselője köteles biztosítani, hogy kérésre képes bemutatni a kijelölt szervezet által kiadott megfelelőségi tanúsítványokat.

Source: https://magyarkozlony.hu/hivatalos-lapok/38f7c078af9081f050d7956a54ed66f91e5cae7b/dokumentumok/af867356a1e9d2d87824220d89a0b11d42c27bef/letoltes